TRUE ไร้กำไรพิเศษ ฉุดงบปี 64 พลิกขาดทุน 1.4 พันลบ. ปันผล 0.07 บ. XD 11 มี.ค.65
TRUE รายงานงบปี 64 พลิกขาดทุน 1.4 พันลบ. จากปีก่อนมีกำไร 1 พันลบ. เนื่องจากปีที่ผ่านมามีการบันทึกพิเศษจากการขายหน่วยลงทุน DIF แจกปันผล 0.07 บ. ขึ้น XD 11 มี.ค.65 เคาะจ่าย 3 พ.ค.65
TRUE รายงานงบปี 64 พลิกขาดทุน 1.4 พันลบ. จากปีก่อนมีกำไร 1 พันลบ. เนื่องจากปีที่ผ่านมามีการบันทึกพิเศษจากการขายหน่วยลงทุน DIF
18 ก.พ. 2565

บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานงวดปี 2564 สิ้นสุดวันที่ 31 ธ.ค.64 ดังนี้

โดย กลุ่มทรู มีรายได้รวม 143,655 ล้านบาท และรายได้จากการให้บริการ 106,256 ล้านบาท ในปี 2564 หนุนโดยรายได้จากการให้บริการที่กลับมาเติบโตในไตรมาสที่ 4 จากการขยายตัวของฐานลูกค้าโทรศัพท์เคลื่อนที่ ผู้ใช้บริการบรอดแบนด์และบริการทางดิจิทัล รวมถึงรายได้จากการขายโทรศัพท์เคลื่อนที่ที่สูงขึ้น นอกจากนี้ ยังมีการบริหารค่าใช้จ่ายให้มีประสิทธิภาพมากขึ้น ส่งผลให้ EBITDA เติบโตร้อยละ 9.7 เมื่อเทียบกับปีก่อนเป็น 57,761 ล้านบาท
ทั้งนี้ในปี 2564 ขาดทุนสุทธิส่วนที่เป็นของบริษัทฯ เป็นจำนวน 1.4 พันล้านบาท เปรียบเทียบกับกำไรสุทธิที่ 1.0 พันล้านบาท ในปีก่อนหน้า ซึ่งมีกำไรที่เกิดขึ้นเพียงครั้งเดียวจากการขายหน่วยลงทุน DIF จำนวน 3.4 พันล้านบาทในปี 2563 หากไม่รวมกำไรที่เกิดขึ้นเพียงครั้งเดียวดังกล่าว ความสามารถในการทำกำไรปรับตัวดีขึ้นในปี 2564 เมื่อเทียบกับปีก่อนหน้า แม้ค่าใช้จ่ายที่เกี่ยวข้องกับการขยายเครือข่ายและบริการ รวมถึงการได้มาซึ่งคลื่นความถี่มีจำนวนสูงขึ้น
พร้อมกันนี้ บริษัทเตรียมปันผลจากงวดดำเนินงานวันที่ 1 ม.ค.64 – 31 ธ.ค.64 เป็นเงินสด 0.07 บาท กำหนดวันที่ไม่ได้รับสิทธิปันผล (XD) 11 มี.ค.65 และกำหนดจ่าย 3 พ.ค.65